# Csíkszentsimon

### A Wikipédiából, a szabad lexikonból.

Csíkszentsimon (románul Sânsimion): falu a mai Romániában Hargita megyében. Felszeg, Kútszeg, Kápolnaszeg és Bolhaszeg nevű részekből áll. Csatószeg tartozik hozzá.

## [szerkesztés] Fekvése

Csíkszeredától 16 km-re délkeletre az Olt bal partjának mocsaras területén fekszik. Kápolnaszeg a mocsaras rész kiemelkedő pontján áll. Bolhaszeg arról kapta a nevét, hogy itt faragták a házépítésnél használatos bolhaszegnek nevezett faszegeket.

## [szerkesztés] Nevének eredete

Nevét Szent Simonnak szentelt középkori templomáról kapta.

## [szerkesztés] Története

1332-ben Sancto Simon néven említik először. Iskolája 1598-óta működik. 1910-ben 1504 magyar lakosa volt. A trianoni békeszerződésig Csík vármegye Kászonalcsíki járásához tartozott. 1992-ben 2415 lakosából 2384 magyar és 31 román volt.

## [szerkesztés] Látnivalók

- Római katolikus temploma 1823 és 1835 között épült az Endes Miklós alkirálybíró által adományozott területen Szent László tiszteletére.
- Temetőkápolnáját 1891-ben a Kottek család építtette.
- Az Endes család kúriája ma vendégház, itt alkotott dr. Endes Miklós Csík-, Gyergyó-és Kászonszékek történetének szerzője.
- A falutól 10 km-re nyugatra a Déli-Hargitában a Vermed-patak völgyében kénes-szénhidrogénes borvizes gázömlés van, melyben népi fürdőhely alakult ki.

A lap eredeti címe "http://hu.wikipedia.org../../../c/s/%C3%AD/Cs%C3%ADkszentsimon.html"

Kategória: Hargita megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Esperanto
- Nederlands
- Română